**Uunga siunnersuut:**

**Ilinniartut ineqarfii pillugit Inatsisartut Inatsisaata allanngortinnissaa pillugu Inatsisartut Inatsisaat**

(Ilinniartup toquneranut atasumik ilinniartut inaata attatiinnarallarnissaa, sungiusaammik suliffeqarallarnermut atatillugu imaluunniit ilinniariartornerneq peqqutigalugu peqannginnermi ilinniartunut inissiap atugassiissutiginissaanut pisussaaffiup erseqqissarnera kiisalu oqaatsitigut iluarsiinerit)

**§ 1**

Ilinniartut ineqarfii pillugit Inatsisartut inatsisaanni nr. 42, 12. december 2019-imeersumi ima allannguisoqarpoq:

**1.** § 1, imm. 2 imatut oqaasertalerneqarpoq:

"*Imm. 2.* Taaguutigineqartumi ilinniartut allaneersut paasineqassaaq ilinniagaqartut ilinniarnerup aallartinnissaa sivikinnerpaamik ukiut 2-t sioqqullugit kipisuitsumik illoqarfiup ilinniarfiusup avataani najugaqartutut inunnik allattorsimafianni nalunaarsorneqarsimasut."

**2.** § 4-mi imm. 6-p kingornagutnutaatut ilanngunneqassaaq:

"*Imm. 7.* Ilinniartup toqunerani aappaasoq inooqataasorluunniit piffissami qaammatit 4-t tikillugit ilinniartunut inissiami najugaqaannarsinnaatitaavoq."

**3.** § 5ima oqaasertaqassaaq:

"Ilinniartoq illoqarfimmi ilinniagaqarfimmini allamik inimik atugassaqartitaasoq imaluunniit aapparisaq inooqatigisarluunniit suliffimminut atatillugu ineqartinneqarpat, ilinniartut ineqarfianni inimik atugassinneqarnissamut imaluunniit atugarisap tigummiinnarnissaanut pisinnaatitaanngilaq. Taamaaqataanik atuuppoq sulisitsisoq suliffimmik misiliinermik isumaqatigiissummut atasumik ilinniartup atugassaanik inissiaqartitsippat, imaluunniit inimik pisariaqartitsineq ilinniartup nammineq pisariaqartitaanik aallaaveqarpat."

**4.** § 6, imm. 1 imatut oqaasertalerneqassaaq:

"Ilinniartoq ilinniagaqartunut inissiamik tunineqarsinnaajumalluni, tamatumalu atuinnarsinnaaneranut Naalakkersuisunut nalunaaruteqassaaq paasissutissanik tamanik, inissamik tunineqarnissamut imaluunniit inigisamik tigumminniinnarnissamut pisariaqartunik, tamatumunngalu akiliuteqartarnermut pisariaqartunik, tamatumani aamma inimik pisariaqartitsinermut paasissutissanik, naalagaaffimmi innuttaaneq, inuup normuanik aamma inoqutigiinni ilaasut tamarmik atiinik, ilaqutariinnermi paasissutissat aamma inoqutigiit isertitaannik, ilinniakkamik sumi tiguneqarsimanermik, ilinniakkamik ingerlatsinermik aamma illoqarfiup ilinniarfiup avataani najugaqartarnermik."

**5.** § 17, imm 1 imatut oqaasertalerneqassaaq:

"Ilinniartut ineqarfianni inissiamik atugassiisoqarnerani ilinniartut ineqarfianni najugaqartumut peqataasut inoqutigiit amerlassusaat sillimaffigineqassapput, ilinniartup meerai 18-it inorlugit ukiullit, aappaa inooqataaluunniit ilinniagaqarnersiutini tamanna pillugu malittarisassat naapertorlugit akiliunneqarlutik angalasinnaatitaappata, taamaattorli tak. imm. 2."

**6.** § 23, imm. 1, nr. 1 aamma 2 ima oqaasertalerneqassapput:

"1) ilinniartut ineqarfiat atugassiissutigineqartumit malittarisassat uniorlugit atorneqarnersoq paasineqarnissaa siunertaralugu misissorneqarpat,

 2) aserfallatsaaliinerup qanoq issusianik nakkutilliisoqarnerani*,*

**7.** § 34, imm. 1, oqaaseqatigiit aappaat imatut oqaasertalerneqassapput:

"Tamannali atuutissanngilaq ilinniartup najugaqatigisaani inoqutigiinni ilaappata meeqqat 18-it inorlugit ukiullit, aapparisaq imaluunniit inooqatigisaq, akiliunneqarlutik angalasinnaatitaasut, ilinniagaqarnersiuteqarnermut malittarisassat atuuttut naapertorlugit, inoqutigiit tamarmik ilinniartup ilinniarnermut atatillugu suliffimmiikkallarnerani imaluunniit atuarfimmiikkallarnerani ilaanngippata."

**8.** § 36, imm. 1 imatut oqaasertalerneqassaaq:

“Ilinniartut ineqarfianni najugaqartup tungaaniit taamaatitsineq sivikinnerpaamik qaammat ataaseq sioqqullugu qaammatip naanissaanut allakkatigut ilimasaarinikkut pissaaq, attartorneq pillugu isumaqatigiissummi sivikinnerusumik ilimasaarisoqarnissaanik aalajangersaasoqarsimanngippat.”

**9.** § 38, imm. 2 allanngortinneqassaaq “taamaattorli tak. imm. 3” imatut: “taamaattorli tak. imm. 3 aamma 4.”

**10.** § 38-mi imm. 3-p kingorna immikkoortutut nutaatut ilanngunneqassaaq:

"*Imm. 4.* Ilinniartup soraarummeerluni naggataarneranut atatillugu imm. 2-mi piumasaqaatip saneqqunnissaanut Naalakkersuisut piginnaatinneqarput."

**§ 2**

Inatsisartut inatsisaat 1. januar 2024-mi atuutilissaaq.

*Namminersorlutik Oqartussat, ulloq xx.xxx. 2023*

Naalakkersuisut Siulittaasuat